cyanic-selkie/wikianc huggingface dataset:
Asif Bəkirli
Asif Şahnəzər oğlu Bəkirli — SOCAR-ın Baş ofisinin İnsan Resursları Departamentinin rəisi, "Fəxri Fərman", "Tərəqqi" medalı, "Əməkdar mühəndis" və "Qızıl Qələm" mükafatı laureatı.
Demokrat Partiyası (ABŞ)
ABŞ Demokrat Partiyası və ya Demokratlar partiyası — Respublikaçılar partiyası ilə bərabər ABŞ-də ən mühüm iki siyasi partiyadan biri. 1828-ci ildə yaradılmış partiya ölkənin ən qocaman partiyasıdır. Əsas ideologiyası liberalizm və proqressivizmdir. İqamətgahı Vaşinqtondadır, ənənəvi rəngi mavidir. Partiyanın 2008-ci ilin noyabr ayında ABŞ-də keçiriləcək prezident seçkilərindəki namizədi partiya üzvləri arasında keçirilən ilkin seçkidə Hillari Klintonu üstələmiş Barak Obama olmuş və qalib gəlmişdir.
Asif Bəkirli
Həyatı
Asif Bəkirli 1964-cü ildə Göyçay rayonunun Alıkənd kəndində neftçi ailəsində anadan olmuşdur. Bakı şəhər 220 nömrəli və Göyçay şəhər 9 nömrəli orta ümüm-təhsil məktəblərində təhsil almışdır. 1981-ci ildən əmək fəaliyyətinə çilingər kimi başlamış, 1982–1984-cü illərdə Rusiya Federasiyasının Amur vilayətində həqiqi hərbi xidmətdə olmuşdur. 1984–1989-cu illərdə Azərbaycan İnşaat Mühəndisləri İnstitutunun Sənaye və mülki tikinti fakultəsində təhsil almış və oranı İnşaat mühəndisi ixtisası üzrə bitirmişdir.
Fəaliyyəti
Fəaliyyəti dövründə dünyanın inkişaf etmiş bir çox ölkələrində işgüzar səfərlərdə olmuş, ölkə daxilində və xaricində ən yüksək səviyyəli mütəxəssislərin iştirakı ilə təşkil olunmuş menecmentlik, insan resurslarının idarəedilməsi, liderlik, keyfiyyət, sağlamlıq, əməyin təhlükəsizliyi, ətraf mühitin mühafizəsi idarəetmə sistemləri ilə bağlı təlim və praktiki kurslarda iştirak edərək müvafiq sertifikatlara layiq görülmüşdür. Bu sertifikatlar içərisində Avropa Keyfiyyət Təşkilatının (EQQ ) ISO keyfiyyət, OHSAS 18001 Əməyin Mühafizəsi Təhlükəsizliyi, ISO 14000 Ətraf Mühitin Mühafizəsi üzrə Beynəlxalq Auditor sertifikatları da vardır. Beynəlxalq standartların tətbiqi və insan resurslarının idarəedilməsi ilə bağlı mütəmadi olaraq mətbuat və Kütləvi İnformasiya vasitələrində çıxışlar etmiş və məqalələri dərc olunmuşdur.
"Dənizneftqaztikinti" Elmi Tədqiqat Layihə İnstitutunun aparıcı mühəndisi kimi dənizdəki bir çox layihələrin ana dilimizdə (dəniz estakadaları) işlənib hazırlanmasında, eləcə də "Xəzərdənizneftqaztikinti" trestində işlədiyi zaman ilk dəfə Beynəlxalq standartların tətbiqi (yüzlərlə mütəxəssislərə bu istiqamətdə təlim keçmişdir) və trestin xarici tenderlərdə uğurla iştirakında və Təlim, Tədris və Sertifikatlaşdırma Departamentinin direktoru olan zaman təlim-tədrisin beynəlxalq standartların tələbləri səviyyəsində təşkili üçün ISO seriyalı (ISO 9001, OHSAS 18001, ISO 14001, ISO 17025, ISO/IEC 17024 və EN 287–1) standartlar üzrə beynəlxalq sertifikatların alınmasında və həmin müəssisənin "Uğur" mükafatına layiq görülməsində, həmçinin İnsan Resursları Departamentinin rəisi kimi işə qəbulun tam şəffaf və müsabiqə yolu ilə həyata keçirilməsinin təmin edilməsindəki fəaliyyətinə görə Departamentin "Uğur" mükafatına layiq görülməsində və vətəndaş cəmiyyəti institutları ilə əməkdaşlığın təmin edilməsində xüsusi xidmətləri vardır.
SOCAR-da "İnsan resursları funksiyalarının transformasiyası" Proqramının “Səriştəliklərin idarə edilməsi”, “Fəaliyyətin effektliyinin idarə edilməsi”,  “İşə qəbulun idarə edilməsi”, “Təlimin idarə edilməsi”, “ İstedadların idarə edilməsi” kimi layihələrin həyata keçirilməsinə birbaşa rəhbərlik etmişdir.
Mükafatları
Azərbaycan KİVİHİ RH-nin qərarı ilə "Qızıl Qələm" media mükafatı laureatı, Azərbaycan Mətbuat Şurasının "Demokratik dövlət quruculuğundakı xidmətlərinə və kütləvi informasiya vasitələri ilə fəal əməkdaşlığına görə" diplomu ilə eləcə də "XXI əsrin tanınmış ziyalısı" beynəlxalq diplomu ilə və Neft və qaz sənayesinin inkişafındakı xüsusi xidmətlərinə görə "Fəxri Fərman" ilə təltif edilmişdir.
Azərbaycan Respublikası Prezidenti cənab İlham Əliyevin "Azərbaycan Respublikasının neft sənayesi işçilərinin təltif edilməsi haqqında" 2014-cü il 19 sentyabr tarixli 734 nömrəli Sərəncamı ilə Azərbaycan neftçilərinin peşə bayramı və "Əsrin müqaviləsi"nin 20 illiyi münasibətilə ölkənin neft sənayesinin inkişafında xidmətlərinə görə "Tərəqqi" medalı ilə təltif edilmişdir.
Azərbaycan Respublikasının neft sənayesi işçilərinə "Əməkdar mühəndis" fəxri adının verilməsi haqqında Azərbaycan Respublikası Prezidentinin 19 sentyabr 2016-cı il tarixli Sərəncamına əsasən Azərbaycan neft sənayesinin inkişafında xidmətlərinə görə Asif Şahnəzər oğlu Bəkirliyə "Əməkdar mühəndis" fəxri adı verilmişdir.
Türk Dünyası Araşdırmaları Beynəlxalq Elmlər Akademiyasının Rəyasət Heyətinin 29 sentyabr 2017-ci il tarixli Qərarı ilə Türk Dünyası Araşdırmaları Beynəlxalq Elmlər Akademiyasının Fəxri Professoru seçilmişdir.
30 may 2018-ci ildə Rusiya Federasiyası Yazıçılar İttifaqının Moskva şəhər təşkilatının A.S.Puşkin adına "Sözə və əmələ sədaqət" medalı ilə təltif olunub.
Türkiyənin Ankara Şəhərində fəaliyyət göstərən, Fəxri Professoru olduğu Türk Dünyası Araşdırmaları Beynəlxalq Elmlər Akademiyasının təqdimatı ilə Birləşmiş Millətlər Təşkilatının UNCOPA (UN Council for Public Awards) Şurasının "Mədəniyyət və Sülh Səfiri" fəxri adı verilməklə "Leybnis medalı" ilə təltif edilmişdir .thumb|294x294px| Asif Bəkirli | "Professional Kouçinq Sertifikatı"
18 noyabr 2021-ci il tarixində "Erickson İnternational" şirkətinin Beynəlxalq  layiq görülmüşdür.
Türk Dünyası Araşdırmaları Uluslararası İlmler Akademiyasının 15 fevral 2023-cü il tarixli qərarına əsasən "Türk Dünyasının Fahri Aydını Uluslararası Ödülü" ilə təltif edilmişdir.
Yaradıcılığı
Bir sıra bədii və elmi kitabların məsləhətçisi, həmmüəllifi və müəllifidir. Bu kitablardan Azərbaycanda ilk dəfə çapdan çıxmış ISO 9000/OHSAS 18001/ISO 14000 Beynəlxalq İdarəetmə Standartları, OHSAS/TS 18001:2008 Əməyin Mühafizəsi və Təhlükəsizliyi İdarəetmə Sistemi (son versiyanın izahlı şərhi) və Beynəlxalq İdarəetmə Sistemlərinin İnteqrasiyası və Auditi (sənədləşdirmə nümunələri) eləcə də "İnsan resurslarının idarə edilməsi: nəzəriyyədən praktikaya" adlı kitabı misal göstərmək olar.
Bundan başqa 2003-cü ildə çap olunmuş "Haqq səsiyəm" adlı şerlər kitabının da müəllifidir.
AMEA-nın İqtisadiyyat İnstitutunda Fəlsəfə doktoru üzrə "İdarəetmənin Keyfiyyətinin Yüksəldilməsi İstiqamətləri" mövzusunda elmi araşdırmalar aparır.
Xallı arnebiya
—  aləminin  dəstəsinin  fəsiləsinin  cinsinə aid bitki növü.
Hacı Qulu
Hacı Qulu (1792-?)-Qarabağlı mesenat, zərif
Həyatı
Qulu Məhəmmədəli oğlu 1792-ci ildə Şuşa şəhərində doğulmuşdu. Molla yanında oxumuşdu. Cəfərqulu xan Məhəmmədhəsən ağa oğlu Sarıcalı-Cavanşirə xidmət etmişdi. Ticarətlə məşğul idi. Müqəddəs Məkkəyi-müqəddəsi ziyarət etmişdi.
Ədəbiyyatşünas Bəylər Məmmədov onun haqqında yazır: "Qarabağın məşhur tacirlrindən olan Hacı Qulu Qasım bəy Zakirlə, Cəfərqulu xan Nəvayla, Xurşidbanu Natəvanla bir dövrdə yaşamış, əqli, fərasəti və zirəkliyi sayəsində xeyli var-dövlət toplamışdır.
Vaxtilə onun Şuşada tikdirdiyi əzəmətli saray öz memarlıq üslubu və milli koloriti ilə indi də tamaşaçılarda heyrət doğurmaqdadır. O, qazanc mənbəyi kimi, əsasən, icarədarlıqdan və podrat üsulundan istifadə edə bilmiş, iqtisadiyyatda qənaət metoduna üstünlük vermişdir.
Hacı Qulunun zirəkliyi, hazırcavablığı və xəsisliyi haqqında yaranan lətifələr, məsəllər və səhnəciklər bu gün də xalq arasında yaşayıb yayılmaqdadır. Qasım bəy Zakir şeirlərinin birində Hacı Qulunun tacir təbiətinə gülərək yazırdı:
Nəinki cənabi Hacı Qulu tək, Xanın bostanının növbəri gəlcək, Zorlayıb yaxşısın evə göndərə, Çarığın-çuruğun təhvilə verə".
Böyük şairin yazdığı kimi Hacı Qulu Cəfərqulu xana xidmət edərkən xeyli vəsait əldə etmişdi. Qasım bəy Zakir başqa bir şeirində Cəfərqulu xan Nəvaya yazırdı:
Cəfərqulu xana
Hacı Qulu səndən, ey taci-sərim, Ziyadə-ziyadə xürrəm olubdur! Söz veribdir sizə Qruzenştern, Poçotniklik işi möhkəm olubdur.
Dünən güzar etmiş idi bu yana, Çox söhbət eylədi Süleyman xana, Guya bu mücdədən olub divana, Papaq və saqqalı püfhəm olubdur.
Həmişə sizlərdən eylərdi qeybət, Deyərdi, verməzsiz qədrinə qiymət. Hanı onda indi əvvəlki halət? Bi əcaib məddah adəm olubdur!
Bundan əqdəm on put qədri həlviyat, Mir pəncəyə sizdən olubdur sövqat. Döşüyəndə Hacı Quluya qat-qat, Nisfindən artıcaq, bil, kəm olubdur!
Dedi: "Gərçi etdim onda bu işi, İndi dəyişmişəm belə rəvişi. Mən olmuşam xana ixlaslı kişi, Köhnə niyyətlərim bərhəm olubdur".
Pənah xan nəslindən dəxi bir adəm, Tövbə etdi, aldatmayam dəmadəm. Haciyi-möhtərəm, ey qibləgahəm, Guya İbrahimi-Ədhəm olubdur!
Bundan belə olsun sizə bəşarət, Hacı olub indi əhli-kəramət. Gərək ola ona hər yerdə hörmət, Cənabi-dövlətdən əkrəm olubdur!
Qruzenşternə sizdən bir namə, Gərəkdir yazıla, yetə əncamə. Yəqindir yetirir işin itmamə, Zəxminə vədəsi mərhəm olubdur!
Lətifələri
Bəylər Məmmədov Hacı Qulunun adı ilə bağlı olan folklor nümunələrini toplayıb öz kitabında nəşr etdirmişdir. Həmin örnəklərdən: Sənə ki, pul çıxar
Rzaquluya bax, şükür eylə
Şuşada ən dövlətli şəxs Hacı Qulu, ən kasıb adam isə cır-cındır paltarla su daşıyan yetim Rzaqulu hesab edilirdi. Bir gün söhbət əsnasında Hacı Quluya deyirlər ki, sənin adın çəkilərkən camaat dərindən köks ötürür. Hacı Qulu cavabında həmin adamlara belə məsləhət görür: - Çox nahaq yerə, qoy camaat Hacı Quluya baxıb ah çəkincə, Rzaquluya baxıb şükür eləsin!
Qaşıq
Hacı Qulunun çoxdan bəri işlətdiyi bir taxta qaşığı görən qonşusu, belə sınıq, əldən getmiş qaşığı saxlamaq üstündə Hacını məzəmmət edəndə, Hacı bunu bəhanə gətirir: -Qaşığı çoxdan atardım, amma indiyə qədər öz canına çəkdiyi yağa heyfim gəlir.
Qazanc yolu
Bir dəfə dostları Hacı Quluya deyirlər: "Ay Hacı, bəzi adamlar maraqlanıb soruşurlar ki, görəsən Hacı bu qədər var-dövləti, cah-calalı necə qazanıbdır"? Hacı Qulu bir qədər qımışıb, hiyləgərcəsinə gülümsədikdən sonra: -Bunu çoxları məndən xəbər alırlar. Cavabı isə sadədir, - deyir. – Əgər onlar varlanmaq istəyirlərsə, gərək mənim haqqımda az düşünlər. Çünki hər dəfə baş sındırıb fikirləşdikcə gec yatmalı, neft işlədib çıraq yandırmalı, odun yarıb ocaq qalamalı, səhər də yuxudan gec durmalı olurlar ki, bu da izafi xərcdir. Bu cür israfçılığın əvəzində tezdən durub iş dalınca qaçsalar, yəqin ki, onlar da dövlət sahibi ola bilərlər.
Ucuz nökər
Bir gün Hacı Qulu oğlunu öyrədib bazara göndərir ki, ucuz qiymətə işləyən bir nökər tapsın. Oğlu da xeyli axtarıb arayandan sonra az maaşla işləməyə razı olan nökər tutub evə qayıdır. O, atasına şad xəbər verir ki, bəs istədiyin nökər tapılıb. Hacı Qulu tezcə oğlundan soruşur: - Bala, de görüm, ayı neçəyə danışmısan? Oğlu sevinclə cavab verir: - Ata, ayı səkkiz manata, yeməyi də özündən. Hacı Qulu başını bulaya-bulaya narazılığını bildirir: - Yox, oğul, bir az bahadur. Gərək sən bizim yeməyimizi də ora əlavə edəydin.
Pul çatdı
Cavan bir oğlan Hacı Quluya yaxınlaşıb, bir aylığa ondan 25 manat borc istəyir. Hacı Qulu oğlanın sağlam vücuduna baxıb belə qərara kəlir ki, hələ pulu verməmiş onu bir qədər işlətsin. Həyətdəki un tayını oğlana göstərib deyir: - Oğul, zəhmət olmasa bu kisələri götür, qoy anbara. Oğlan tapşırığı yerinə yetirəndən sonra xahiş edir ki, qatırların yükünü alsın. Oğlan bu işi də görüb qurtarmağa yaxın Hacı başqa sifariş verir ki, bəs o nərdivanı də damın üstünə qaldırsan. Cavan oğlan görür ki, Hacı bu minval ilə onu axşama qədər işlədəcək. Odur ki, oradan yayınıb gedir. Hacı neçə gündən sonra oğlanla rastlaşarkən Hacı Qulu deyir: - Ay oğul, niyə gəlib o əmanəti aparmadın? Cavabında oğlan rişxəndlə: - Hacı, narahat olma pul çatdı – deyir.
Ağır dərd
Dost-tanışların biri Hacı Qulunu pərişan görüb soruşur: - Ay Hacı, niyə məyus-məyus cavab verir: - Axı nə bəla üz verib ki? – deyə dostu yenə də təkidlə xəbər alır. - Nə olacaq? İki siçan dadanıb dükana, hərəsi gündə beş dənə buğda yesə, gör indi ayı neçəyə düşür.
Can deyil ha
Hacı Qulu malının, canının və dükanlarının salamatlığı üçün hər ay qeyri-rəsmi şəkildə pristava pul verirmiş Bir gün pristav özü pulu Hacıdan almağa vaxtı çatmadığındam dalınca başqa adam göndərir. O da pristavın sifarişini Hacı Quluya yetirir. Hacı çox əzab-əziyyətdən sonra əlini daıla uzadıb pul götürür və saydıqca əlləri başlayır əsməyə. Kənardan Hacıya göz qoyan adam: - Hı, Hacı, nədir, pul sayanda əllərin titrəyir?! – deyə zarafatla Hacıya sataşır. Hacı isə pul saya-saya cavab verir: - Ədə, əllərim əsməsin neyləsin, puldur ey bu, can deyil ha, verəsən! Hacı Qulu mesenat idi. O, qardaşı Məşədi Abbasla birlikdə Bakı Qız məktəbinin nəfinə 4.000 manat ianə vermişdi.
Ailəsi
Hacı Qulunun törəməsi Quliyev soyadını daşıyırlar.
Hacı Qulu Sənəmlə ailə qurmuşdu. Əbdüləli, İbrahim, Mustafa adlı oğulları, Bədir, Dürnisə adlı qızları vardı.
Kəlaca (Üskü)
Kəlaca — İranın Şərqi Azərbaycan ostanının Üskü şəhristanı ərazisinə daxil olan kənd.
Əhalisi
2006-cı il məlumatına görə kənddə 1,922 nəfər yaşayır.
Liza Simpson
Liza Mariya Simson — Simpsonlar cizgi serialının əsas personajlarından biri.
Örtük buzlağı
Örtük buzlağı- buzlağın morfoloji təsnifatından biri, adətən yüksəklikləri tutan (örtən), geniş kömbəvari buz kütləsi. Ölçülərindən asılı olaraq Ön buzlağı: 1) İslandiya tipli buzlaq-iri, orta və kiçik (50 km-ə qədər)olu; 2) Buzlaq qalxanı-linza quruluşunda buzlaq kütləsi, forması buzlaqaltı relyefdən asılı olmayıb, maksimal yüksəkliyi qurunun daha yüksək yerinə deyil, buzlağın mərkəzində yerləşir; 3) buzlaq örtüyü-buzlaşma sahəsi, bir neçə buzlaşma mərkəzinin qovşağında əmələ gəlir. (Antarktida buzlaq örtüyü).
Əczaçı
thumb|300px|20-ci yüzilliyin birinci yarısında bir əczaçı
Əczaçılıq fakültələrində 5 illik lisenziya təhsilini müvəffəqiyyətlə tamamlayan, dərmanın istehsalından xəstəyə çatdırılmasına qədər hər mərhələdə səriştəli insanlara əczaçı deyilir.
Əczaçılıq Farmakognoziyası fakültələri (bitki-heyvan əczaçılıq xammalına aiddir), Farmakologiya (dərmanların bədənə təsirini araşdırır), Əczaçılıq toksikologiyası (dərmanlar da daxil olmaqla bütün xenobiotiklərin bədənə təsirini araşdırır), Əczaçılıq texnologiyası (dərmanların istehsal üsullarına aiddir), Əczaçılıq kimya (dərman xammalının sintezi, analiz və dərman təsiri mexanizminin kimyəvi müayinəsinə əlavə olaraq dərman xammalının quruluşu və effektivliyi arasındakı əlaqə ilə bağlıdır) və digər peşə elmləri üzrə təhsil verir. Bu peşə sahibləri əczaçılıq (aptek) edə bilərlər; Əczaçılıq sənayesində Ar-Ge, istehsal, keyfiyyətə nəzarət, lisenziyalaşdırma, marketinq kimi bölmələr işləyə bilər, xəstəxana apteklərinə cavabdeh müdirlik edə bilər, eyni zamanda ictimai qurumlar və ya əczaçılıq anbarlarında peşəsini icra edə bilərlər.
İşin təbiəti
Sintetik, yarı sintetik və ya bioloji mənşəli əczaçılıq xammalı əldə etmək, fiziki, kimyəvi və bioloji xüsusiyyətlərini araşdırmaq, qiymətləndirmək, yüksək keyfiyyətli dərman istehsal etmək və dərmanların saxlanması və istifadəsi kimi mövzularda təlim və tədqiqatlar aparır. Həkimlərin təyin etdiyi dərmanları sifarişçiyə satır, lazımi dərmanlar hazırlayır və dərmanların laboratoriyada inkişafı və təhlili ilə bağlı araşdırmalar aparır. Xəstəyə resept dərmanlarının istifadəsi barədə məlumat verir. Onun formulalarına uyğun olaraq hazırlanması lazım olan dərmanların hazırlayır və ya hazırlanmasına nəzarət edir. Tibbi və ya digər məqsədlər üçün istifadə edilən toksinlər və zəhərli maddələr hazırlayır və qaydalara uyğun olaraq paylayır, pozulmalara qarşı tədbir görür. Xüsusi zəhərli maddələr olan reseptlərin qeydlərini aparır və baytarlıq dərmanları kimi vasitələrdən istifadə etməyi məsləhət görür. Laboratoriyada tədqiqat işləri aparır. thumb|250px|16-cı yüzillikdə bir əczaçı ve aptek illüstrasiyası
Karyera imkanları
Akademik karyera sahibi ola bilərlər. Bir magistr dərəcəsi alsalar, bir mütəxəssis əczaçı olurlar. Onlar müxtəlif dövlət və özəl iş yerlərində rəhbər vəzifələrə irəli çəkilə bilər. Onlar öz müəssisələrini (aptek, əczaçılıq anbarı, əczaçılıq fabriki) aça bilərlər.
Məşğulluq
Səhiyyə Nazirliyinin tabeliyindəki bölmələrdə, müxtəlif laboratoriyalarda (xəstəxana və ya özəl), dərman sənayesində (fabrik və ya anbar) keyfiyyətə nəzarət bölmələrində, öz apteklərində və ya xəstəxanalarında tədqiqatçı və ya dərman təbliğatçısı olaraq çalışırlar.
Xətvariyarpaq arnebiya
—  aləminin  dəstəsinin  fəsiləsinin  cinsinə aid bitki növü.
Əczaçı
Tələb olunan şəxsiyyət xüsusiyyətləri
Əczaçı olmaq istəyənlər kimya və biologiya ilə maraqlanan, dərman və kimyəvi maddələrə qarşı allergik olmayan mütəmadi, nizamlı, ehtiyatlı, yüksək məsuliyyət sahibi insanlar olmalıdır. Bir aptek açmaq istəyən bir əczaçı iqtisadiyyatla, ticarətlə maraqlanmalı, çox diqqətli və məsuliyyətli olmalıdır. Ticarət nöqtəsində bir aptek açmaq, əczaçılıq şirkətlərinin və dərman anbarlarının siyasəti nəticəsində çətinləşməyə başlamışdır.
Con Vilyams
Con Uilliams  — ABŞ bəstəkarı.
Həyatı
Con Uilliams 8 fevral 1932-ci ildə Nyu-Yorkda anadan olmuşdur. Atası cazz zərb alətlərində ifa edirdi. 1948-ci ildə ailə Los-Ancelesə köçdü. “North Hollywood High School” məktəbinə daxil olan Con 1950-ci ildə buranı bitirdi. Daha sonra Kaliforniya Universitetində təhsil almağa başlayan Uilliams 1952-ci ildə onu ABŞ Hərbi Hava Qüvvələrinin musiqi qrupuna köçürdülər. 1955-ci ildə burada xidmətini başa vurduqdan sonra Nyu-Yorka qayıtdı və “Juilliard School”-da oxudu. Bu müddətdə o, cazz klublarda və bəzi film studiyalarında işlədi. 1956-cı ildə Uilliams aktrisa Barbara Ryuiklə evləndi və 1974-cü ilə kimi, Barbaranın ölümünə qədər onunla evli qaldı. Onların 3 övladı var. 1980-ci ildən etibarən Uilliams Samanta Uinslou ilə evlidir. Film və Televiziya: Əsasən 20-ci əsr musiqi ənənələrinə sadiq olan Uilliamsın əsas ilham mənbəyi XIX əsr neoromantizmi, xüsusilə Riçard Vaqnerin musiqisidir.
“Juilliard School”-u bitirdikdən sonra Los-Ancelesə qayıdan Uilliams film studiyalarında orkestrator kimi işləməyə başladı. O, burada Frans Vaksman, Bernard Herman, Alfred Nyuman kimi bəstəkarlarla çalışırdı. O, həmçinin Cerri Qoldsmit, Elmer Bernşteyn, Henri Mançini kimi bəstəkarların musiqilərində pianoçu kimi iştirak etmişdi. “Universal Studios”-da işləyən Uilliamsın ilk böyük işi “Daddy-O” (“O-Ata”) - 1958 filmində oldu. O, ilk Oskar nominasiyasını 1967-ci ildə “Valley of Dolls” (“Gəlinciklər Vadisi”), ilk Oskarını isə 1971-ci ildə “Fiddler on the Roof” (“Skripkaçı Damda”) filminə görə aldı. 1974-cü ildə gənc rejissor S.Spilberq ona ilk tammetrajlı bədii filmi olan “The Sugarland Express” (“Şuqerlend Ekspressi”) filminə musiqi yazmağı təklif etdi. Növbəti il isə, “Jaws” (“Çənələr”) filminin musiqisinə görə Uilliams 2-ci Oskarını qazandı. Bundan sonra Uilliams və Spilberq “Close Encounters of the Third Kind” (“Üçüncü Növün Yaxın Əlaqələri”) filmində yenidən əməkdaşlıq etdilər. Lakin onlar Hollivud tarixində yenilik edərək, film və musiqi üzərində sinxron olaraq işlədilər.
Bu dövrdə Spilberqin yaxın dostu Corc Lukas “Star Wars” (1977) filmi üçün bəstəkar axtarışında idi. Spilberq ona Uilliamsı məsləhət gördü. Uilliams bu filmə görə 3-cü Oskarını qazandı. 1981-ci ildə İndiana Consun macəralarından bəhs edən ilk film “Raiders of the Lost Ark” (“İtmiş Mücrünün Axtarışında”) üçün musiqi yazıldı. Filmin əsas musiqi nömrəsi “The Raiders March” hal-hazırda da bütün dövrlərin ən yaxşılarından hesab edilir. 1982-ci ildə “E.T. the Extra-Terrestrial”, 1993-cü ildə isə “Schindler's List” filminə görə 4-cü və 5-ci Oskarını qazandı.
Uilliamsın son işi Spilberqin “War Horse” və “The Adventures of Tintin”(“Tintinin Macəraları”) filmlərində olub. O, bu filmlərin hər ikisinə görə Oskara namizəd olmuşdu. Hal-hazırda onlar 2012-ci ilin sonlrarında ekranlara çıxacaq “Lincoln” (“Linkoln”) filmi üzərində işləyirlər. Beləliklə, Uilliams 47 Oskar nominasiyasından 16-nı Spilberqin filmlərinə görə alıb və 3-nü qazanıb. Mükafatlar: Oskardan əlavə Uilliams 22 Qızıl Qlobus nominasiyasından 4-nü, 12 BAFTA nominasiyasından 7-ni, 59 Qremmi nominasiyasından 21-ni qazanıb. 2005-ci ildə Amerika Film İnstitutu (AFİ) bütün dövrlərin ən yaxşı film musiqilərini seçdi. İlk onluqda Uillimasın 2 bəstəsi var idi: “Star Wars” 1-ci və “Jaws” 6-cı yerdə.
Yunanıstan Makedoniyası
thumb| thumb| Yunanıstan Makedoniyası — Yunanıstanda bölgə.
Crassula capitella
—  fəsiləsinin  cinsinə aid bitki növü.
Bulbophyllum vanessa
(Bulbophyllum vanessa) —  fəsiləsinin  cinsinə aid bitki növü.
Elbəyi Sadiq
Elbəyi Maqsudov —
Həyatı
Elbəyi Sadıq oğlu Maqsudov 16 fevral 1955-ci ildə Naxçıvan Muxtar Respublikası  Babək  rayonunun Gərməçataq kəndində anadan olmuşdur.
1994-2004-cü illərdə NDU-nun Elmi Şurasının katıbı vəzifəsində işləmiş,2004-cü ildən isə Naxçıvan Dövlət Universitetinin "Fənlərin tədrisi metodikası" kafedrasının müdiri vəzifəsində çalışır. Azərbaycan Yazıçılar və Jurnalistlər Birliyinin üzvüdür.
Kuşan-i Mirzə Rəhim (Üskü)
Kuşan-i Mirzə Rəhim — İranın Şərqi Azərbaycan ostanının Üskü şəhristanı ərazisinə daxil olan kənd.
Əhalisi
2006-cı il məlumatına görə kənddə 81 nəfər yaşayır (24 ailə).
Seçilən (film, 2008)
Məzmun
Filmin mövzusu Dağlıq Qarabağ həqiqətləri və Ermənistanın terror siyasətidir. Filmdə Ermənistan tərəfindən Azərbaycan Prezidentinə hazırlanmış terror aktının təşkilindən, ölkədə xaos yaratmaq niyyətindən bəhs edilir. Ermənistan xüsusi orqanlarının əli ilə Azərbaycan dövlətinə və onun başçısına qarşı terror aktı hazırlanır. Qarabağda azərbaycanlılara qarşı etnik təmizləmə əməliyyatlarına rəhbərlik edən beynəlxalq terrorçu Zorik Babayan (Kazım Abdullayev) Ermənistan dövləti tərəfindın Azərbaycanın dövlət başçısını öldürmək tapşırığı alır. Görülən operativ əməliyyatlara baxmayaraq Zorik Babayan Bakıya gəlməyə müvəffəq olur. Bundan əlavə, bir qrup satqın terrorçunun zərərsizləşdirilməsinə mane olmağa çalışır. General Əli Talıbova (Elşən Rüstəmov) terror aktının qarşısını almaq tapşırılır. Vətənə, dövlətə, insanlara sevgi aşılayan bu filmdə Natəvanla (Sevinc Əlişova) Əlinin məhəbbəti filmin melodram xəttinin əsasını təşkil edir.
Şərqi Makedoniya və Frakiya
thumb|right Şərqi Makedoniya və Frakiya — periferiya, Yunanıstan ın inzibati-ərazi vahidi. Kallikratis proqramı na əsasən 2011-ci ildə Makedoniya — Frakiya desentralizasiya idarəsinə daxildir.
Tərkibinə tarixi ərazi olan Makedoniyanın şərq hissəsi, Qərbi Frakiya tarixi ərazisi, Tasos və Samotraki adaları daxildir. Əhalisi nəfərdir. Sahəsi km². Sıxlığı 42,96 nəf/km². Periferiyanın inzibati mərkəzi — Komotini şəhəridir, ən böyük şəhəri — Aleksandrupolis.
İnzibati bölgüsü
thumb|Şərqi Makedoniya və Frakiya periferiyasının inzibati bölgüsü Periferiya 6 periferiya vahidi nə və 22 icmaya bölünür.
Summit (superkompüter)
Dünyanın ən güclü Summit superkompüterinin ən yüksək məhsuldarlığı 200 petaflopsa (saniyədə 200 kvadrilyon hesablama) çatır. Bu, Çin sisteminin pik məhsuldarlığından (93 petaflops) iki dəfə çoxdur. Həmçinin ABŞ-nin bundan əvvəlki ən güclü superkompüteri – Titanın məhsuldarlığından təxminən 7 dəfə yüksəkdir.Summit sistemi adi stolüstü kompüterin 30 ilə gördüyü işin öhdəsindən bir saat ərzində gəlmək imkanına malikdir.Superkompüter iki tennis kortunun ümumi ərazisini tutan 4 min 608 server stansiyasından ibarətdir. Sistem 27 mindən çox “Nvidia Tesla V100” qrafik prosessoru ilə bərabər işləyən 9 mindən çox 22 nüvəli "IBM Power9" prosessorundan istifadə edir. Summit superkompüterinə sərf olunan enerjinin həcmi ilə 8 min 100 evi enerji ilə təmin etmək mümkündür. Sistemin soyudulmasını effektiv etmək üçün onun kanallarından hər dəqiqə ərzində 18 min litrdən çox su keçir.
Neviana Vladinova
Neviana Vladinova — Bolqarıstan lı bədii gimnastdır. Bolqarıstanı 2015 Avropa Oyunları nda təmsil etmişdir.
Həyatı
Neviana Vladinova 23 fevral 1994-cü ildə Bolqarıstan ın Pleven şəhərində anadan olmuşdur.
Karyerası
Neviana Vladinova 2015-ci ildə Bolqarıstanı 2015 Avropa Oyunlarında təmsil etdi.
Çaqama şəlaləsi
– Yaponiyanın Akita prefekturasının Kazuno rayonunda, Yoneşiro çayının Yoakeşima qolunun üzərində yerləşən şəlalə. 1990-cı ildə Yaponiya Ətraf Mühit Nazirliyi tərəfindən nəşr olunmuş "Yaponiyanın Top-100 şəlaləsi" siyahısındadır. Şəlalə 100 metr yüksəklikdən tökülür və bu, onu siyahının ən hündür şəlalələrindən biri edir. Şəlalə həm də siyahının ən təcrid olmuş şəlaləsidir. Şəlaləyə çatmaq üçün relyefi sıldırımlı olan ərazidə 5,5 kilometr yolu piyada getmək lazımdır.
Keyt Ueyn
Keith Wayne (16 yanvar 1945-9 sentyabr 1995) — ABŞ aktyorudur. Ən yaxşı rolu Yaşayan ölülərin gecəsi filmində Tom roludur. Film karyerası boyu cəmi bir filmə çəkilmişdir.
Həyatı
Keyt Ueyn 16 yanvar 1945-ci il tarixində Pensilvaniya ştatının Vaşinqton şəhərində anadan olmuşdur. Əsl adı "Ronald Keyt Hartman" kimidir. İlk təhsilini "Masfield Universiteti"ndə musiqi üzrə almışdır. Bir çox tetar səhnələrində rol almışdır. 1968-cı ildə Yaşayan ölülərin gecəsi adlı filmdə iştirak etmişdir. Ayrıca olaraq filmdən sonra bir neçə il "Ronnie and the Jestors" adlı çox populyar olmayan dans-pop janrında ifa edən qrupda ifaçı kimi çalışmışdır. Musiqi karyerasını bitirdikdən sonra insanları əl ilə müalicə edən Hiropraktor sahəsində çalışmşdır. Keyt Ueyn 9 sentyabr 1995-ci il tarixində 50 yaşında Şimali Karolinanın Keri şəhərində vəfat etmişdir.
Pont (mifologiya)
Pont ( - "dəniz") - qədim yunan mifologiyasında olimplərə qədərki (qapalı) dəniz tanrısı, Geya və Efirin oğlu. Hesiod teoqoniyasına görə Geya Pontu atasız, təkbaşına dünyaya gətirmişdir.
Pont Geyadan olan Tevmant, Elektra, Forkiy, Kito, Evreviya , Nerey və Doridanın atasıdır. Bəzən yunanlar arasında onu daha hörmətlə andıqları dəniz titanı Okeanı ilə eyniləşdirirlər.
Yekun diaqnoz (roman)
thumbnail
Yekun diaqnoz — Çingiz Abdullayev tərəfindən yazılmış roman.
Obrazlar
Dronqo; Edqar Veydemanis; Leonid Aleksandroviç Potapov; Fyodor Qriqoryeviç Qluşkov və d.
Videooyun konsolu
Videooyun konsolu — bir və ya bir neçə insanın oynaya biləcəyi bir videooyun u nümayiş etdirmək üçün video siqnal və ya vizual şəkil çıxaran elektron cihaz.
"Videooyun konsolu" termini ilkin olaraq, istehlakçıların videooyun oynamaq üçün istifadə etdikləri konsol maşınlarını arkada maşınları və ya ev kompüterləri ndən ayırd etmək üçün yaradılmışdır. Arkada maşını böyük bir şassinin daxilində yerləşən videooyun kompüterindən, displeyindən, kontrolleri ndən (coystik, düymələr və s.) və spiker lərdən ibarət olur. Ev kompüterləri evdə istifadə edilmək üçün dizayn edilmiş çoxməqsədli bir şəxsi kompüterdir. Ev kompüterlərindən mühasibat, internetə daxiloma və ya videooyun oynamaq üçün istifadə etmək olar.
Ümumsənayə standart formatlarından istifadə edən mediapleyer və audiopleyer lər kimi bənzər istehlakçı elektronikasında fərqli olaraq, videooyun konsolları sahibkar formatlarından istifadə edir. Bu formatlar bazarda bir-birləri ilə rəqabət aparırlar. Videooyun konsollarının da bir neçə növü var. Bunlara ev videooyun konsolları, portativ oyun konsolları, mikrokonsollar, xüsusiləşdirilmiş konsollar və başqaları daxildir. Ralf Bayer in 1966-cı ildə fəaliyyət göstərən ilk oyun konsolunu hazırlamasına baxmayaraq, onların məşhurlaşması 1972-ci ilə – "Pong" arkada oyunu nun satışa çıxarıldığı tarixə təsadüf edir. Video konsolları 1990-cu illərdə və 2000-ci illərdə keçirdiyi təkamül prosesinin bir nəticəsi olaraq, onlar CD-pleyer, DVD-pleyer, Blu-ray Disc-pleyer, veb-brauzer və rəqəmsal televiziya qəbuledicisi kimi müxtəlif funksiyalar təklif edir.
Mamare Tono
və ya əsl adı ilə — Yaponiya ranobe və manqa yazıçısı. Ən tanınmış ranobeləri "Log Horizon" və "Maoyu" ranobeləridir. Hər iki ranobe əsasında animelər çəkilmişdir. adlı manqanın da müəllifidir.
2015-ci ildə Tono Korporativ Vergi Qanununu pozduğuna görə vergidən qaçınma ilə təqsirləndirilmiş və Yaponiya hökumətinə 30 milyon yen borclanmışdır. Bir müddət sonra Mamare fanatlarından üzr istəmiş və rəsmi saytında vergilərini ödədiyini açıqlamışdır.
Aleksey Kulak
Aleksey Kulak — SSRİ DQM-də xidmət edən polkovnik, Böyük Vətən Müharibəsi iştirakçısı, Sovet İttifaqı Qəhrəmanı (1946). 1990-cı ildə ölümündən sonra ABŞ kəşfiyyatı ilə əməkdaşlıq ittihamı ilə əlaqədar bütün rütbələrdən və mükafatlardan məhrum edilib
Həyatı və təhsili
27 mart 1922-ci ildə Moskvada fəhlə ailəsində anadan olmuşdur. Orta məktəbi bitirib. 1941-ci ilin avqustunda Qırmızı Ordunun sıralarına yazılmışdır. 1942-ci ildə Odessa Artilleriya Məktəbinin kurslarını bitirib, 1942-ci ilin mayından II Dünya Müharibəsində müxtəlif cəbhələrdə döyüşmüşdür. 1945-ci ilin aprelinə qədər baş-leytenant rütbəsi almışdır. 1-ci Belorusiya cəbhəsinin 5-ci zərbə ordusunun 6-cı artilleriya korpusunun 2-ci artilleriya diviziyasının 20-ci artilleriya briqadasının 262-ci yüngül artilleriya alayının artilleriya batalyonunun komandiri kimi xidmət etmişdir.
Vəfatı
25 avqust 1984-cü ildə beyin xərçəngi xəstəliyindən vəfat etmişdir. Kuntsevo qəbirstanlığında “qəhrəman” statusu ilə təntənəli şəkildə dəfn edilmişdir.
Müharibədən sonrakı fəaliyyəti
SSRİ alman faşizmi üzərində qələbə çaldıqdan sonra Almaniyanın kiçik şəhərlərinin birinə hərbi komendant təyin edilmişdi. Vəzifədə xidmət edərkən o, ABŞ xüsusi xidmət orqanları ilə əməkdaşlıq etməyə başlamışdır. “NKVD”-nin Almaniya ərazisində fəallığını nəzərə alaraq casusluğunun üstünün açılmasından narahat olmuşdur və 1947-ci ildə hərbidən tərxis olunması üçün komandanlığa müraciət etmişdir. Komandanlıq Kulakın müraciətini müsbət cavablandırıb.
Elmi fəaliyyəti
Almaniyadan Moskvaya qayıdıb, Mendeleyev adına Kimya Texnologiyaları İnstitutuna daxil olub. İnstitutu bitirdikdən sonra Aleksey Kulak bir müddət elmi yaradıcılıqla məşğul olub, dissertasiya müdafiə edərək kimya elmləri namizədi adını alıb.
Dövlət Təhlükəsizlik Xidmətindəki fəaliyyəti
1960-cı ildə Dövlət Təhlükəsizliyi Komitəsinin rəhbərliyi peşəkar hərbçi, döyüşən zabit və qəhrəman olmasını nəzərə alaraq onu xidmətə dəvət etmişdilər. DTK-nın 1-ci baş idarəsində xidmətə başlamışdır, onu SSRİ-nin Nyu-Yorkdakı rezidenturasına təyin edilmişdir.
Bəzi versiyalara görə, Aleksey Kulak ABŞ-də xidmət etmək üçün özü təşəbbüs göstərmişdir. Hələ Almaniyada xidmət edərkən ABŞ Mərkəzi Kəşfiyyat İdarəsi ilə əlaqələr yaratmağa nail olmuşdur. 1962-ci ildə könüllü olaraq Amerika kəşfiyyatına işləməyə başlamışdır.
Kifayət qədər məxfiliyi saxlaya bilmişdir. İkibaşlı oyunu uzun illər heç kimdə şübhə yaratmamışdır.
1967-ci ildə Yuri Andropov DTK sədri təyin olunanda ABŞ-də xidmət edən dövlət təhlükəsizliyi əməkdaşlarının fəaliyyətini ciddi şəkildə araşdırımışdır. Bu araşdırmalarda da onun fəaliyyəti heç bir şübhə yaratmamışdır.
1977-ci ildə polkovnik rütbəsində istefaya göndərilmişdir.
Kulak elə həmin ildən təhsil aldığı Mendeleyev adına Kimya Texnologiyaları İnstitutunda dosent kimi pedaqoji fəaliyyətə başlayıb, elmi yaradıcılığını davam etdirmişdir.
Bütün titullarından məhrum edilməsi
1985-ci ildə SSRİ-dən ABŞ-yə informasiya axını məsələsi yenidən gündəmə gəlmişdir. Sovet kəşfiyyatçıları SSRİ-yə işləyən məşhur Amerika kəşfiyyatçısı Eyms Oldriçi bu məsələyə cəlb ediblər. Sözsüz ki, Oldriç sövdələşməyə görə SSRİ-dən kifayət qədər böyük “qonorar” almışdır. O, əsaslı sübut və dəlillərlə Aleksey Kulakın uzun illər Amerika kəşfiyyatına işlədiyini DTK-ya sübut edib. Yüksəkçinli sovet məmurlarından biri “Kulak vətəni neçəyə satıb” sualına Oldriç belə cavab verib:
Bu hadisədən sonra SSRİ Ali Soveti Rəyasət Heyətinin qapalı qərarı ilə Aleksey Kulak ölümündən sonra bütün dövlət təltiflərindən, o cümlədən Sovet İttifaqı Qəhrəmanı məhrum edilmişdir.
Qırcaəli
Qırcaəli  — Bolqarıstanda şəhər.
Blaqoyevqrad vilayəti
Blaqoyevqrad vilayəti (област Благоевград, oblast Blagoevgrad, Благоевградска област, Blagoevgradska oblast) - Bolqarıstanda inzibati ərazi vahidi.
right|thumb|300px
Bulbophyllum validum
(Bulbophyllum validum) —  fəsiləsinin  cinsinə aid bitki növü.
Twenity 1991-1996
Twenity 1991-1996 — L'Arc~en~Ciel qrupunun Twenity 1997-1999 və Twenity 2000-2010 albomları ilə birlikdə çıxmış kompilyasiya albomudur.
İli-Qazax Muxtar dairəsi
İli-Qazax Muxtar dairəsi — Çinin Sincan-Uyğur Muxtar Rayonu ərazisinə daxil olan muxtar dairə. Dairə Çinin şimal-şərq hissində yerləşir.
Tarixi
1757-ci ildə Cunqar xanlığının çinlilərin Sin sülaləsi imperatoru Aysinqioro Xunlinin hakimiyyəti dönəmində varlığına son qoması ilə ərazi çinlilərin əlinə keçir. 1761-ci ildə ərazidə Sinszyan (Yeni Torpaq) vilayəti yaradılır. İli çayı vadisində isə uyğur və qazaxların köçəri icmaları dərbəst yaşıyırdılar. Hətta ərazinin bir qismi Böyük Cuzun tərkibinə daxil idi. XIX əsrdə İli vilayəti ərazisində müstəqil İli sultanlığı yaradılır. Rusiya İmperiyası ilə münaqişədə sultanlıq müstəqilliyini itirərək imperiyanın tərkibinə keçir. Rusiya bir müddət sonra Sin imperiyası ilə imzaladığı Livadiy və Peterbur anlaşmaları ilə İli sultanlığının ərazisini Çinə qaytarır.
1930-cı illərdə qazaxlar, uyğurlar, tatarlar və özbəklər artıq SSRİ-dən, Qazaxıstanda baş verən açlıqdan (1932-1933) və komunistlərin təqiblərindən əraziyə kütləvi şəkildə pənah gətirmişdilər.
1950-ci ildə ərazidə İli rayonu (伊犁专区) yaradılır və 12 uezdə bölünür.
1954-ci ildə bölgədə ərazinin etnik xüsusiyyətləri nəzərə alınaraq İli-Qazax Muxtar dairəsi yaradılır. 1955-ci ildə dairənin ərazisinə İli, Altay və Taçen rayonları daxil edilir.
1970-ci ildə Taçendə Çuquçaq vilayəti təşkil edilir. 10 sentyabr 1975-ci ildə İli-Qazax Muxtar dairəsinin inzibati mərkəsi Kulcadan Kuytun şəhərinə köçürülür.
Coğrafiyası və inzibati bölgüsü
400px|thumb|left|[[İli çayının keçdiyi ərazi]] İli-Qazax Muxtar dairəsi Tyan-Şan dağları ilə iki hissəyə bölünür. Tyan-Şandan şimalda Cunqariyada Altay və Çuquçak vilayətləri, həmcinin Kuytun uezdi yerləşir. Tyan-Şan dağlarından cənubda dairənin dalan hissəsi yerləşir. Dairənin tərkibinə 2 Şəhər Uezdi, 7 Uezd və 1 Muxtar Uezd daxildir.
Tazi Qizzat
Tazi Qizzat (Таҗи́ Гыйззә́т, tam adı Тази́ Калиму́ллович Гизза́т (Гиззату́ллин) (Таҗи́ Калимулла́ улы Гыйззәту́ллин); (15 aprel 1895 — 7 may 1955) - tatar dramaturq. Tatarıstan MSSR-nın (1939) və Rusiya SFSR-nın əməkdar incəsənət xadimi.
Yaradıcılığı
Ümumilikdə, T. Qizzat 37 pyes yaratmışdır. Onlardan bəziləri aşağıdakılardır:
Tazi Qizzat, həmçinin Sergey Mixalkov və Aleksandr Korneyçuk un əsərlərini tatar dili nə tərcümə etmişdir.
Dramaturq-klassik Tazi Qizzatın əsərləri tatar dramaturgiyasının inkişafına mühüm töhfə vermişdir.
Merilin İstman
Merilin İstman — ABŞ aktrisasıdır. Ən yaxşı çəkildiyi film Yaşayan ölülərin gecəsi filmidir. Merilin ABŞ yazıçısı və diktoru Con F. İstman ilə ailə həyatı qurmuş və onların üç övladı dünyaya gəlmişdir.
Həyatı
Merilin İstman 1937-ci il tarixində Ayova ştatında anadan olmuşdur. Film karyerasına 1957–1966-cı illərdə çəkilmiş "Perri Meyson" televiziya serialı ilə başlamışdır. Ardınca 1968-ci ildə çəkilmiş Yaşayan ölülərin gecəsi filmində Helen personajını canlandırmışdır. Bu filmdə populyarlıq əldə etmiş və bir müddət film karyerasından uzaqlaşmışdır. 1995-ci ildə "Qonaq", 1996-cı ildə isə Santa Klaus" filmlərinə çəkilmişdir.
Bülbülü öldürmək (film, 1962)
Bülbülü öldürmək  — 1962-ci ildə çəkilən ABŞ filmi.
Məzmunu
Hüquqşünas Attikus Finç (Qreqori Pek) 2 uşağı ilə birlikdə 1930-cu illərin Alabama ştatında yaşayır. O dövrdə digər yerlərdə olduğu kimi burada da irqçilik hökm sürür. O, bir qadını zorlamaqda günahlandırılan, lakin heç bir günahı olmayan qaradərili bir kişini məhkəmədə müdafiə etməyi öz üzərinə götürür. Şəhərlilərin əksəriyyəti onu bu işdən əl çəkməyə çağırsa da, o, işi sona çatdırmaq niyyətindədir. O, öz istəyinə nail olacaqmı? O, şəhərdəki irqi ayrı-seçkiliyi aradan qaldıracaqmı?
Film haqqında
1962-ci ildə Harper Linin eyniadlı əsəri əsasında Robert Mulligan tərəfindən çəkilmiş film. Baş rollarda Qreqori Pek, Meri Bedhem və b. çəkilmişdir. 8 Oskar nominasiyasından 3-nü qazanan film əfsanəvi aktyor Qreqori Pekə “Ən Yaxşı Aktyor” kimi ilk və yeganə Oskarını qazandırdı. Amerika Film İnstitutunun (AFİ)“Bütün Dövrlərin 100 Ən Yaxşı Filmi” siyahısında bu film 21-ci pillədədir. AFİ-nin tərtib etdiyi “100 Ən Yaxşı Kino Qəhrəman” siyahısında Qreqori Pekin canlandırdığı Attikus Finç 1-ci pillədə qərarlaşıb. Qeyd edək ki, bu siyahıda 2-ci pillədə Harrison Fordun yaratdığı İndiana Cons, 3-cü pillədə isə Şon Konnerinin yaratdığı Ceyms Bond obrazıdır.
Tayana Tüdegeş
Tayana Tüdegeş (Тайана Васильевна Тудегешева, ) — Şor yazıçısı, şairi. O, Rusiya Yazıçılar Birliyinin üzvüdür.
Həyatı
19 noyabr 1957-ci ildə Şor türklərinin ölkəsi Şoryanın Taştagol bölgəsi Ust-Anzas kəndində anadan olmuşdur. Atası Şor dili müəllimi Vasili olmuşdur. Tayana şer yazmağa VI sinifdə oxuyarkən başlamışdır. 1998-ci ildə Şor ədəbiyyatında ilk kitabı olan "Şoryam" nəşr edilmişdir. 2000-ci ildə Rusiya Yazıçılar Birliyinə üzv olmuşdur. Qorki adına Ədəbiyyat İnistitutundakı ədəbiyyat dərslərinə qatılmışdır. 2000-ci ildə Tayana Vasilyev qızı Tüdegeşyeva şerlərini toplu halda "Poyuşçiye strelı vremen" adlı kitabında nəşr etdirdi. Daha sonra şerlərinin antologiyası Kemerovo oblastı idarəsinin dəstəyi ilə yenidən 2007-ci ildə nəşr edildi. Nəşrin ruscası "Nebesnıy polet devyatiglazıh strel" adı yayımlanmışdır. Tayana Tüdegeşin çox sayda ədəbiyyat jurnallarında məqalələri yayımlanmışdır. "Naş sovremennik", "Literaturnıy Kuzbass", "Ogni Kuzbassa", "Sibirskie ogni" və s. jurnalları buna misal göstərmək olar. Onun şerləri və yazıları XX əsr Sibirin ən yaxşı 100 əsərləri siyahısına daxil olmuşdur. Uşaqlar üçün yazdığı şerlər və tapmacalardan ibarət olan "Elim" adlı əsəri vardır. Son dövrlərdə bölgədəki yerli xalqın mədəniyyətinin yox olmasına mane olmaq üçün Novokuznetskdə "Tazıhan" adlı etnoqrafik-tarixi Şor muzeyi yaratmışdır. Novokuznetsk bələdiyyə rəhbərinin köməkçiliyini etmişdir. Hələ də Novokuznetsk şəhərində yaşamaqdadır. Əsərlərinin əsas mövzusunu Şor vətəni təşkil edir. Keçmiş, bu gün və gələcək əsərlərində görülən mövzulardandır. Dağlıq Şor bölgəsinin ruhundan bəhs edən əsərləri ən yaxşılardan hesab edilir.
Əsərləri
Tudegeşeva-Kanıştarova T. Nebesnıy polet devyatiglazıh strel / T. Tudegeşeva-Kanıştarova. – Kemerovo: Kuzbass, 2007. – 192 s. *Tudegeşeva T.: "Ya vetv abinskogo naroda" / T. Tudegeşeva // Kuzbass. – 2007. – 29 iyunya (№ 114). Tudegeşeva T. V. Stihi // Çedıgen: sbornik proizvedeniy şorskoy literaturı na şorskom i russkom yazıkah / sostavitel Lyubov İliniçna Çuljanova; Gennadiy Vasileviç Kostoçakov; sostavitel Lyubov Nikitovna Arbaçakova. – Kemerovo: Kuzbassvuzizdat, 2007. – S. 113–126. Tudegeşeva T. Şoriyanka, devoçka lesnaya / T. Tudegeşeva // Ogni Kuzbassa. – 2006. – № 1. Tudegeşeva T. Raduga narodov / T. Tudegeşeva // Tugan Çer (Rodnaya zemlya). – 2000. – № 9. Tudegeşeva T. Poyuşçie strelı vremen / T. Tudegeşeva şorskogo. – Novokuznetsk: Kuznetskaya krepost, 2000. – 167 s. Niçik Nikolay. "Ya – doç, ya – vetv abinskogo naroda…" / Nikolay Niçik // Ogni Kuzbassa. – 2013. – № 4. – S. 140–142. *Popok V. B. Tayana Tudegeşeva / V. B. Popok // Kuzbass. –2013. – 24 sentyabrya (№ 173). – S. 3. Tatyana (Tayana) Vasilevna Tudegeşeva: Şoriya i drevnie tyurki //Literaturnıy portret Şorii : kniga dlya uçitelya rodnoy (şorskoy) literaturı / sostavitel Е. N. Çaykovskaya; KuzGPА. – Kemerovo: Primula, 2009. – S. 65–74. Pereyaslov N. О poezii T. Tudegeşevoy / N. Pereyaslov // Sibirskie ogni. – 2008. – № 2 Pisateli Gornoy Şorii / Pod. red. L. İ. Çuljanovoy. – Mejdureçensk: İzdat. -poligraf. firma "Samir", 2007. – 12 s.
Mehdi Mehdizadə
Mehdi Məmməd oğlu Mehdizadə — pedaqogika elminin görkəmli nümayəndəsi, tanınmış ictimai xadim, SSRİ Pedaqoji Elmlər Akademiyasının həqiqi üzvü, akademik, Azərbaycan SSR əməkdar elm xadimi, pedaqoji elmlər doktoru, professor, Azərbaycan SSR xalq maarif naziri (1952–1954; 1960–1980).
Həyatı
Mehdi Məmməd oğlu Mehdizadə 1903-cü il yanvar ayının 5-də indiki Cəbrayıl qəzasının Daşkəsən kəndli ailəsində anadan olmuşdur. 1914-cü ildə Daşkəsən kəndində tədrisi rus dilində aparılan 3 sinifli ibtidai rus-tatar məktəbi açılır. Mehdi həmin məktəbə daxil olanda onun 11 yaşı var idi. 1919-cu ildə 16 yaşlı Mehdi Daşkəsən kənd ibtidai məktəbinin ilk məzunlarından biri olur və 1920-ci ildə kəndlərində qiraət komasının müdiri kimi əmək fəaliyyətinə başlayır. Daha sonra gənc Mehdi 1921-ci ildə rayon mərkəzində açılan pedaqoji kursda təhsil alır və kursu bitirdikdən sonra Daşkəsən kənd birdərəcəli məktəbində müəllim və müdir kimi fəaliyyətə başlayır. 1923-cü ilin mayında Mehdi Mehdizadə Cəbrayıl qəzasından Bakıya üç aylıq ali pedaqoji kursa göndərilir. Həmin kursu müvəffəqiyyətlə bitirdikdən sonra o, Qəza Xalq Maarif Şöbəsinin göndərişi ilə Azərbaycan Pedaqoji İnstitutunun hazırlıq kursuna qəbul olunur. Hazırlıq kursunun sonunda imtahan verib 1924-cü ildə İnstitutun Fizika-riyaziyyat fakültəsinin birinci kursuna qəbul edilir. Mehdi Mehdizadə 1926-cı ildə Azərbaycan Pedaqoji İnstitutunun Fizika-riyaziyyat fakültəsini bitirib ali təhsilli fizika və riyaziyyat müəllimi kimi Cəbrayıl qəzasının Qaryagin (indiki Füzuli) şəhərindəki orta təhsil verən məktəbdə pedaqoji fəaliyyətini davam etdirir.
Elmi-pedaqoji fəaliyyəti
Akademik Mehdi Mehdizadə 10 cildlik "Azərbaycan Sovet Ensiklopediyası"nın, Moskvada nəşr olunan 4 cildlik "Pedaqoji Ensiklopediya"nın, 2 cildlik "Pedaqoji lüğət"in müəlliflərindən biri kimi tanınır. Həyatının son illərində tamamladığı "Məktəb və məktəbli şəxsiyyətinin hərtərəfli inkişafı", "Azərbaycanda məktəb təhsilinin və pedaqoji fikrin inkişafı" adlı əsərləri görkəmli alimlər tərəfindən yüksək qiymətləndirilmişdir.
Akademik Mehdi Mehdizadənin elmi çıxış və məqalələri "Azərbaycan məktəbi", "Советская педагогика", "Народное образование" və digər jurnal və toplularda dərc edilmişdir. Mehdi Mehdizadənin fəaliyyətində beynəlxalq əlaqələr, beynəlxalq təşkilatların təşkil etdikləri tədbirlərdə fəal iştirak, bu tədbirlərdə dərin məzmunlu elmi pedaqoji məruzə və çıxışlar əsas yer tutur. O, 1961–1965-ci illərdə YUNESKO-nun Yaşlıların Təhsili üzrə Məsləhət Komitəsinin daimi üzvü seçilmiş, Sovet hökumətinin maarif məsələləri üzrə tapşırıqlarını yerinə yetirmək məqsədi ilə Sovet nümayəndə heyətinin tərkibində Polşa, Hollandiya, Fransa, Afrika qitəsində və digər ölkələrdə rəsmi səfərlərdə olmuşdur. 1961-ci ildə "Zaqafqaziyada yaşlı əhali arasında savadsızlığın ləğvi təcrübəsindən" adlı məqaləsi YUNESKO-nun Şərq ölkələri üzrə mətbuat orqanında çap olunmuşdur. Akademik Mehdi Mehdizadənin 1961-ci ilin iyun ayında YUNESKO yanında Yaşlıların Təhsili Üzrə Beynəlxalq Komissiyanın sessiyasında iştirakı, orada "Afrika ölkələrində yaşlı əhalinin təhsilinin əsas məsələləri" mövzusunda məruzəsi YUNESKO-nun sənədlərində ingilis, fransız və ispan dillərində çap olunmuşdur. Mehdi Mehdizadə həmin ilin martında Afrika ölkələri maarif nazirlərinin Parisdə keçirilən beynəlxalq konfransında da çıxış etmişdir.
Akademik Mehdi Məmməd oğlu Mehdizadə 1 may 1984-cü ildə Bakı şəhərində vəfat etmiş, İkinci Fəxri Xiyabanda dəfn olunmuşdur
Mikele Alboreto
Formula-1-dən öncə
Alboreto, Formula-1-ə qatılmadan öncə 2 dəfə İtaliya Formula-3-də, 1 dəfə isə Avropa Formula-2, Avropa Formula-3 və İngiltərə Formula-3-də yarışmışdır. 1979-ci ildə İtaliya Formula-3 ikincisi, 1980-ci ildə isə Avropa Formula-3 çempionu, İtaliya Formula-3 üçüncüsü olmuşdur.
1981-1983-cü illər: “Tirrell”
Formula-1 karyerasına 1981-ci il mövsümündə “Tirrell” komandası ilə başlayan Alboreto, həmin mövsümdə 11 yarışda iştirak etmişdir. İştirak etdiyi yarışların yalnız beşində finiş xəttinə çata bilən italyan pilot mövsümü xalsız başa vurmuşdur.
1982-ci il mövsümündə 16 yarışın hamısında iştirak etmiş və bunların 12-sində finiş xəttini keçə bilmişdir. “Caesars Palace Qran- prisi"ndə karyerasının ilk yarış birinciliyini əldə etmiş, “San Marino Qran-prisi"ndə isə 3-cü olub podiuma çıxmışdır. Mövsümün sonunda isə topladığı 25 xal ilə 8-ci olmuşdur.
1983-cü il mövsümündə 15 yarışın sadəcə 7-sində finiş xəttini keçə bildi. “Detroyt Qran-prisi"ndə karyerasının ikinci yarış qalibiyyətini almışdır. Həmin mövsümdə bundan başqa podiuma çıxa bildiyi yarış olmamışdır. Mövsümü 12 xal ilə 10-cü pillədə başa vurmuşdur.
1984-1988-ci illər: “Ferrari”
1984-cü il mövsümündə “Tirrell”dən ayrılıb “Ferrari” komandasına keçdi. Həmin mövsümdəki 16 yarışın 8-ində finiş xəttini keçə bildi. “Belçika Qran-prisi"nin qalibi oldu. Bundan başqa iki yarışda 2-ci, 1 yarışda da 3-cü olmuşdur. Topladığı 30.5 xal ilə mövsümü 4-cü pillədə tamamladı.
1985-ci il mövsümündə 16 yarışın 10-unda finiş xəttinə çata bildi. Kanada və Almaniya Qran-prilərinin qalibi olmuş, dörd yarışı 2-ci, iki yarışı da 3-cü sırada bitirmişdir. Mövsümü 73 xalla çempion olan Alen Prostun ardında 53 xalla 2-ci pillədə başa vurdu.
1986-cı il mövsümündə 16 yarışdan 7-sində finiş xəttini keçməyi bacardı. Bir dəfə 2-ci olaraq podiuma çıxdı və mövsümü 14 xal ilə 9-cu sırada tamamladı.
1987-ci il mövsümündə 16 yarışın sadəcə 6-sında finişə çata bildi. Bir dəfə 2-ci, iki dəfə də 3-cü olaraq cəmi 3 dəfə podiuma çıxdı. Mövsümün sonunda 17 xal ilə 7-ci sırada qərarlaşdı.
1988-ci il mövsümündə 16 yarışın 10-unda finiş xəttini keçdi. Bir dəfə 2-ci, iki dəfə 3-cü, iki dəfə də 4-cü oldu. Mövsümü 24 xal ilə 5-ci pillədə tamamladı.
1989-cu il: "Tirrell" və "Larruss"
1989-cu il mövsümünə keçmiş komandası olan "Tirrell"də başladı. İlk 6 yarışda bu komandada yarışdı. Bu 6 yarışın 3-ündə finiş xəttini keçməyi bacardı və bir dəfə də 3-cü olaraq podiuma çıxdı. 6-cı yarışdan sonra "Larruss" komandasına keçdi. 9-cu yarışdan etibarən bu komandada çıxdığı 8 yarışdan yalnız birində finiş xəttini keçməyi bacardı. Mövsümü isə toplamda 6 xal ilə 11-ci pillədə tamamladı.
1990-1992-ci illər: "Footwork"
1990-cı il mövsümündə "Footwork" komandasına keçdi. 16 yarışın 8-ində finişə çatmağı bacardı. Mövsümü isə xalsız başa vurdu.
1991-ci il mövsümündə 16 yarışın yalnız 2-sində finiş xəttini keçməyi bacardı. Əvvəlki mövsümdə olduğu kimi burada da podiuma çıxa bilmədi və mövsümü xalsız tamamladı.
1992-ci il mövsümündə əvvəlki iki mövsümün əksinə 16 yarışın 14-ündə finiş xəttini keçməyi bacardı. İki dəfə 5-ci, iki dəfə 6-cı, altı dəfə 7-ci oldu. Mövsümü 6 xal ilə 10-cu sırada başa vurdu.
1993-1994-cü illər: "Skuderiya İtaliya" və "Minardi"
1993-cü il mövsümündə "Skuderiya İtaliya" komandasında yarışdı. 16 yarışlıq mövsümdə "Skuderiya"nın sona 2 yarış qalmış Formula-1-də yarışı dayandırdığına görə 14 yarışda mübarizə apardı. Bu 14 yarışın 4-ündə finiş xəttinə çata bildi və mövsümü xal almadan başa vurdu.
1994-cü il mövsümündə "Minardi" komandasında yarışdı. 16 yarışın 6-sında finiş xəttini keçməyi bacardı və bir dəfə 6-cı, bir dəfə də 7-ci oldu. Mövsümü isə 1 xal ilə 24-cü pillədə tamamladı.
Formula-1-dən sonra
Alboreto, Formula-1 karyerasını bitirdikdən sonra əsasən "La-Manş 24 saat" yarışlarında iştirak etdi. Bu yarışlarda 1997-ci ildə çempion, 1999-cu ildə 2-ci, 2000-ci ildə isə 3-cü olmuşdur.